3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์หรือบริการหลัก

  ธุรกิจหลักของบริษัท โนเบิล ดีเวลลอปเมนท์ จำกัด (มหาชน) และบริษัทย่อย มี 3 ธุรกิจ ดังนี้

I.  ธุรกิจพัฒนาอสังหาริมทรัพย์เพื่อขาย

  ธุรกิจพัฒนาอสังหาริมทรัพย์เพื่อขายมีอยู่หลายรูปแบบ อาทิเช่น ที่ดิน และบ้านเดี่ยว อาคารชุด
  อาศัยทั้งแนวราบและตึกสูง ปัจจุบันบริษัทและบริษัทย่อย
  มีโครงการแล้วเสร็จและโครงการที่อยู่ระหว่างการดำเนินการทั้งหมดรวม 8 โครงการดังนี้

  โครงการที่อยู่ระหว่างการดำเนินการ โครงการที่แล้วเสร็จ

1.  โครงการโนเบิล พาร์ค 1. โครงการโนเบิล โฮม

2.  โครงการโนเบิล นีโอ-ซิตี้ 2. โครงการเดอะ โนเบิล

3.  โครงการโนเบิล เฮ้าส์ ร่วมฤดี 3. โครงการโนเบิล ช้อยส์ ปิ่นเกล้า

4.  โครงการโนเบิล เฮ้าส์ พญาไท

5.  โครงการโนเบิล ช้อยส์ วิภาวดี

    I.  ธุรกิจรับจ้างสร้างบ้าน

  บริษัทได้จัดตั้งบริษัทในย่อย
  และบริษัทร่วมเพื่อทำหน้าที่รับจ้างสร้างบ้านบนที่ดินอันเป็นที่ตั้งโครงการของทางบริษัท
  และได้ทดลองระบบในการบริหารงานก่อสร้าง, ระบบงานทางนิติกรรม
  และระบบงานการบริการลูกค้าสำหรับโครงการดังกล่าวได้รับผลสำเร็จเป็นอย่างดี
  นอกจากนี้บริษัทยังเสนอบริการรับจ้างสร้างบ้านให้แก่ลูกค้าโดยทั่วไปอีกด้วย
  บริษัทย่อยและบริษัทร่วมที่ประกอบกิจการรับจ้างสร้างบ้านมี 3 บริษัทได้แก่

1.  บริษัท บ้านสุขสบาย จำกัด

2.  บริษัท เอส แอนด์ พี พร็อพเพอร์ตี้ แมเนจเมนท์ จำกัด

3.  บริษัท รีเสิร์ช แอนด์ คอนซัลแตนท์ จำกัด

    I.  ธุรกิจอื่น ๆ

  บริษัทดำเนินการในธุรกิจที่มีความสัมพันธ์เกี่ยวเนื่องกับธุรกิจหลักของบริษัทอีกด้วยโดยแบ่งออกเป็น

1.  ธุรกิจรับบริหารการพัฒนาโครงการ

2.  ธุรกิจรับบริหารโครงการหลังการส่งมอบแก่ลูกค้า

3.  ธุรกิจบริหารสินทรัพย์และหนี้สินให้แก่สถาบันการเงินและบริษัทบริหารสินทรัพย์ต่างๆ

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2543

[TABLE]

1.  ร้อยละของมูลค่าโครงการ

2.  ร้อยละของความคืบหน้าการขาย

3.  เป็นมูลค่าโครงการเฟส 1 และเฟส 2

รายละเอียดโครงการเพื่อขายในอดีต

+-------------+------------+---------------+----+------+------+------+
| โครงการ     | ลัก         | เจ้าของกรรมสิทธิ | จ  | มูลค่า | ต้นทุน | ระยะ |
|             | ษณะโครงการ |               | ำน |      |      | เวลา |
| /เนื้อที่       |            |               | วน | โคร  | โคร  |      |
| (ไร่-งาน-วา) |            |               |    | งการ | งการ | ก่อ   |
|             |            |               | ย  |      |      | สร้าง |
|             |            |               | ูนิต |      |      |      |
+-------------+------------+---------------+----+------+------+------+
|             |            |               |    | (ล้าน | (ล้าน |      |
|             |            |               |    | บาท) | บาท) |      |
+-------------+------------+---------------+----+------+------+------+
| 1. โนเบิล    | -          | บมจ.โนเบิล     | 1  | 668  | 466  | 2    |
| โฮม /55-0-0 | บ้านเด      | ดีเวลลอปเมนท์   | 69 |      |      | 536- |
|             | ี่ยวหลังคาโค้ง |               |    |      |      | 2537 |
+-------------+------------+---------------+----+------+------+------+
| 2. เดอะ     | - บ้านเดี่ยว  | บจ.คอนติเนนตัล  | 22 | 272  | 248  | 2    |
| โนเบิล       |            | ซิตี้            |    |      |      | 537- |
| /6-2-73     |            |               |    |      |      | 2541 |
+-------------+------------+---------------+----+------+------+------+
| 3. โนเบิล    | -          | บมจ.โนเบิล     | 1  | 174  | 243  | 2    |
| ช้อยส์ ปิ่นเกล้า | ที่ดิน        | ดีเวลลอปเมนท์   | 37 |      |      | 539- |
|             | และบ้านเดี่ยว |               |    |      |      | 2541 |
| / 38-0-28   |            |               |    |      |      |      |
+-------------+------------+---------------+----+------+------+------+

หมายเหตุ ทั้งโครงการที่ดำเนินการอยู่ หรือโครงการในอดีต
บริษัทฯไม่มีรายการที่เกี่ยวโยงกันอันเข้าลักษณะการขายทรัพย์สินให้แก่ผู้บริหารหรือผู้ถือหุ้นรายใหญ่

รายละเอียดโครงการอสังหาริมทรัพย์เพื่อขาย

โครงการที่ดำเนินการอยู่ในปัจจุบัน

ปัจจุบันมีโครงการที่ยังคงดำเนินการอยู่ภายใต้บริษัทฯ และบริษัทย่อยทั้งสิ้น 6 โครงการ โดย 5
โครงการได้ดำเนินการก่อสร้างแล้วเสร็จพร้อมทั้งมีการขายโอนกรรมสิทธิให้แก่ลูกค้าแล้วเป็นจำนวนมาก
คงเหลือทรัพย์สินรอการขายและส่งมอบอยู่เพียงเล็กน้อย สำหรับโครงการโนเบิลเฮ้าส์ ร่วมฤดี
บริษัทฯได้เริ่มเปิดการขายและดำเนินการก่อสร้างใหม่ในปี 2543
โดยได้รับการสนับสนุนทางการเงินจากสถาบันการเงิน บริษัทฯ
คาดว่าจะก่อสร้างแล้วเสร็จพร้อมที่จะโอนกรรมสิทธิให้แก่ลูกค้าผู้ซื้อโครงการที่มีแล้วกว่าร้อยละ 80
ของมูลค่าโครงการ ได้ภายในเดือนเมษายน 2544 นี้
รายละเอียดของโครงการที่ดำเนินการอยู่ในปัจจุบันมีดังนี้

1.  โครงการโนเบิล พาร์ค

  เป็นโครงการแรกของบริษัท ซึ่งได้เริ่มจากการสร้างนวัตกรรมใหม่ในวงการที่อยู่อาศัย กล่าวคือ
  บริษัทได้พัฒนาที่อยู่อาศัยประเภท อาคารชุดแนวราบขึ้นเป็นแห่งแรกในประเทศไทย ภายใต้ชื่อว่า
  คอนโดเฮ้าส์ จำนวน 1,080 ยูนิต และนอกจากคอนโดเฮ้าส์แล้ว
  โครงการยังประกอบไปด้วยบ้านเดี่ยวหลังคาโค้งซึ่งมีเอกลักษณ์เป็นตัวของตัวเองอีก รวมทั้งสิ้น
  176 ยูนิต

  โครงการโนเบิล พาร์ค รองรับกลุ่มผู้บริโภคที่เป็นคนรุ่นใหม่เพิ่งเริ่มชีวิตการทำงาน
  รายได้ระดับปานกลางขึ้นไป ซึ่งเป็นผู้ที่มีแนวคิดแตกต่าง,
  ชื่นชมงานสร้างสรรค์และมีความมั่นใจในความเป็นตัวของตัวเอง
  มีความประสงค์อยากได้ที่พักอาศัยที่มีคุณภาพ ต้องการความสะดวกสบายในการอยู่อาศัย
  ซึ่งในโครงการมีสิ่งอำนวยความสะดวกอย่างครบถ้วน เช่น สโมสร, ภัตตาคาร, ศูนย์กีฬา
  และการบริการอื่นๆ รายละเอียดปรากฏดังนี้

  ที่ดิน โฉนดรวม 154-3-43 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  บริษัท บางพลีวิว จำกัด

  ที่ตั้ง ถนนสุขาภิบาล 6 (2.5 ก.ม.จากถนนบางนา-ตราด ก.ม. 12)

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  บริษัท บางพลีวิว จำกัด

  บริษัท บ้านสุขสบาย จำกัด

  ลักษณะโครงการ 1. คอนโดเฮ้าส์ จำนวน 1,080
  ยูนิตซึ่งจัดแบ่งเป็นกลุ่มอาคารอย่างเป็นระเบียบ มีที่จอดรถสำหรับแต่ละยูนิต
  แต่ละกลุ่มอาคารจะมีอาคารจำนวน 120 ยูนิต เนื้อที่ใช้สอย 124 ตารางเมตรขึ้นไป แต่ละยูนิตมี
  2 ชั้น

  2. บ้านเดี่ยว เป็นบ้านเดี่ยวหลังคาโค้งจำนวน 176 ยูนิต มีเนื้อที่ใช้สอย 230-301
  ตารางเมตร แต่ละยูนิตมี 2 ชั้น โดยมีแบบบ้านให้เลือก 5 แบบ

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 1,912 ล้านบาท

  ราคาขาย คอนโดเฮ้าส์ 5,500 - 13,000 บาท ต่อตารางเมตร

  บ้านเดี่ยว 2,500,000 - 5,600,000 บาท ต่อหลัง

  เริ่มเปิดขาย 27 ธันวาคม 2534

1.  

2.  โครงการ โนเบิล นีโอ-ซิตี้

  โครงการ โนเบิล นีโอ ซิตี้
  เป็นโครงการที่บริษัทต้องการการนำเสนอรูปแบบการอยู่อาศัยแบบใหม่คือ บ้านเดี่ยวเชิงขยาย
  จำนวน 45 ยูนิต
  เป็นบ้านเดี่ยวที่ได้มีการเตรียมโครงสร้างไว้พร้อมสำหรับการขยายในอนาคตจากบ้าน 2 ชั้น 1
  ห้องนอน กลายเป็นบ้านเดี่ยว 3 ชั้น 5 ห้องนอน โดยลูกค้าสามารถเลือกบ้าน ณ
  ขั้นใดขั้นหนึ่งที่เหมาะที่สุด ในพื้นที่ 65-100 ตารางวา
  และต่อมาเมื่อมีความต้องการมากขึ้นก็สามารถต่อเติมได้ตามความต้องการ
  ซึ่งจะทำให้ลูกค้าสามารถประหยัดงบประมาณในการซื้อบ้านและดูแลรักษาบ้านของตนได้

  นอกจากบ้านเดี่ยวเชิงขยายแล้วในโครงการยังเสนออาคารชุดพักอาศัยเชิงราบที่เรียกว่า
  “กราวน์โดมิเนียม (GROUNDOMINIUM)” จำนวน 222 ยูนิต
  ซึ่งได้มีพัฒนาการในแง่ของผลิตภัณฑ์เหนือจากคอนโดเฮ้าส์ในโครงการโนเบิล พาร์ค อาทิเช่น
  ระบบรักษาความปลอดภัยในแต่ละกลุ่มอาคาร, ลักษณะของการจัดกลุ่มอาคารในแต่ละ Cluster
  ให้มีจำนวนลดลงเพิ่มความเป็นส่วนตัว, และมีห้องชุด 3
  ประเภทที่แตกต่างกันให้เลือกแล้วแต่ความชอบของแต่ละลูกค้าแต่ละคนที่มีไลฟ์สไตล์ที่แตกต่างกัน
  นอกจากนี้ในโครงการยังประกอบด้วยสิ่งอำนวยความสะดวกหลากหลาย เช่น สถานที่เลี้ยงเด็ก,
  ภัตตาคาร, มินิมาร์ท, การให้บริการซักรีด, สระว่ายน้ำ, สนามเทนนิส และสนามพัดกอล์ฟ
  รายละเอียดปรากฏดังนี้

  ที่ดิน โฉนดรวม 142-1-86 ไร่

  กรรมสิทธิ์ บริษัท วิภาวิว จำกัด

  ที่ตั้ง ถนนนาวงประชาพัฒนา เขตดอนเมือง

  เจ้าของโครงการ บริษัท วิภาวิว จำกัด และ

  บริษัท เอส แอนด์ พี พร็อพเพอร์ตี้ แมเนจเมนท์ จำกัด

  ลักษณะโครงการ ประกอบด้วย

1.  บ้านเดี่ยวเชิงขยาย จำนวน 45 ยูนิต โดยเริ่มจากบ้านเดี่ยว 2 ชั้น เนื้อที่ใช้สอย 180
    ตารางเมตร ซึ่งสามารถขยายได้เต็มที่ถึง 4 ขั้นตอนเพิ่มเป็น 3 ชั้น เนื้อที่ใช้สอย 317
    ตารางเมตร

2.  GROUNDOMINIUM จำนวน 222 ยูนิต มีทั้งสิ้น 37 อาคาร แต่ละอาคารมี 3 ชั้น แต่ละชั้นมี 2
    ยูนิต

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 527 ล้านบาท

  ราคาขาย บ้านพร้อมที่ดินราคา 2,700,000 – 8,000,000 บาท

  อาคารชุดราคา 9,100 - 18,000 บาท ต่อตารางเมตร

  เริ่มเปิดขาย 24 พฤษภาคม 2536

1.  

2.  โครงการโนเบิล เฮ้าส์ พญาไท

  เป็นโครงการที่พักอาศัยอาคารสูงโครงการแรกของบริษัท
  ตั้งอยู่จุดศูนย์กลางของกรุงเทพคือริมถนนพญาไทติดสี่แยกศรีอยุธยา
  เน้นการออกแบบภายในเป็นพิเศษ คือจัดให้ยูนิตมีขนาดเล็ก 45 ตารางเมตร
  สามารถกั้นห้องนอนให้เป็นสัดส่วนได้ 1 ห้องนอน เนื่องจากการขยายพื้นที่ความกว้างของห้องเป็น
  6 เมตร และยังมีบริการลิฟวิ่งแคร์ เพื่อบริการผู้อยู่อาศัยให้สะดวกสบายอย่างแท้จริง
  เช่นบริการรับจอดรถ ส่งอาหารจากภัตตาคารถึงห้องชุด ส่งหนังสือพิมพ์ ทำความสะอาดห้อง
  เป็นต้น นอกจากนี้ในโครงการยังมีศูนย์สันทนาการโนเบิลด้วย
  เพื่อให้สมาชิกในคอนโดสนุกกับกิจกรรมที่ทางศูนย์จัดเตรียมให้ รายละเอียดปรากฏดังนี้

  ที่ดิน โฉนดรวม 2-0-26.7 ไร่

  กรรมสิทธิ์ บริษัท เวิร์ลไทม์ โฮลดิ้ง จำกัด

  ที่ตั้ง สี่แยกพญาไทตัดกับถนนศรีอยุธยา ถนนพญาไท เขตราชเทวี กรุงเทพฯ

  เจ้าของโครงการ บริษัท เวิร์ลไทม์ โฮลดิ้ง จำกัด

  ลักษณะโครงการ อาคารชุดพักอาศัย 29 ชั้น ประกอบด้วย

1.  ห้องชุดพักอาศัย 300 ยูนิต พื้นที่ใช้สอยมีตั้งแต่ 44 - 140 ตารางเมตร

2.  พื้นที่เพื่อการพาณิชย์และพื้นที่สำนักงาน 2,324 ตารางเมตร

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 781 ล้านบาท

  ราคาขาย 36,500 - 55,000 บาทต่อตารางเมตร

  เริ่มเปิดขาย เมษายน 2537

1.  

2.  โครงการโนเบิล เฮ้าส์ ร่วมฤดี

  นับเป็นโครงการที่สองของบริษัทที่ได้จับกลุ่มเป้าหมายในระดับราคาบนต่อจากโครงการเดอะโนเบิล
  ซึ่งแนวคิดในการพัฒนาโครงการคือการออกแบบเป็นโครงการอาคารชุดพักอาศัยในระดับราคาสูง
  ตั้งอยู่กลางใจเมืองคือซอยร่วมฤดี

  ที่ดิน 234 ตารางวา

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมฤดี ถนนวิทยุ เขตปทุมวัน กรุงเทพฯ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ คอนโดมิเนียมหรูทันสมัยสูง 8 ชั้น 24 ยูนิต
  ด้วยความเป็นส่วนตัวสูงสุดเพียงชั้นละ 4 ยูนิตเท่านั้น มีพื้นที่ใช้สอย 114-263 ตารางเมตร
  ภายในแต่ละห้องชุดได้รับการจัดพื้นที่ใช้สอยอย่างลงตัว 3 ห้องนอน 2 ห้องน้ำ ห้องครัว
  ห้องนั่งเล่น และส่วนรับประทานอาหารและส่วนคนรับใช้ สำรองที่จอดรถไว้ครบทุกยูนิต
  การเข้าออกด้วยประตูรีโมตคอนโทรล พร้อมสิ่งอำนวยความสะดวกทั้งสระว่ายน้ำและห้องซาวน์น่า

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 169 ล้านบาท

  ราคาขาย 42,600 - 69,000 บาทต่อตารางเมตร

  เริ่มเปิดขาย กุมภาพันธ์ 2538

  โครงการ NOBLE CHOICE

  นับเป็นโครงการบ้านเดี่ยว ที่บริษัทได้เล็งเห็นศักยภาพของทำเลที่ตั้ง
  ตลอดจนรูปแบบของสินค้าและบริการที่จะเสนอต่อลูกค้า
  ซึ่งจะสามารถสร้างความแปลกใหม่ควบคู่กับความมีคุณภาพสูงให้แก่ลูกค้าจุดเด่นของโครงการนี้อยู่ที่รูปแบบของบ้าน
  ซึ่งบริษัท ฯ ได้นำเสนอคุณประโยชน์ที่เหนือกว่าให้กับลูกค้าในประเด็นสำคัญ ดังนี้

  ทางเลือกที่จะตอบสนองต่อความต้องการอย่างสูงสุด
  เนื่องจากบริษัทได้เล็งเห็นถึงแนวคิดการอยู่อาศัยที่ว่า "การปลูกเรือนจะต้องตามใจผู้อยู่อาศัย"
  บริษัทจึงนำเสนอแนวคิดใหม่ซึ่งให้เจ้าของบ้านแต่ละคนกำหนดรูปแบบของรายละเอียดบ้านตนเอง
  ทั้งภายนอกและภายใน ซึ่งบริษัทได้นำเสนอทางเลือกในบ้าน Noble Choice ถึง 952,580
  ทางเลือก

  การปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”
  เป็นระบบการก่อสร้างที่นำเอาโครงเหล็ก (STUD) ผ่านกระบวนการเคลือบกันสนิม
  (GALVANIZATION) มาเป็นโครงสร้างหลักของบ้าน แล้วบุด้วยแผ่นฉนวนกันความร้อน
  (INSULATION) ซึ่งระบบการก่อสร้างแบบนี้จะมีข้อดีคือ
  การประหยัดพลังงานและอนุรักษ์สิ่งแวดล้อม,
  ความแข็งแรงทนทานเหนือว่าระบบการก่อสร้างแบบเดิม ๆ,
  ความสวยงามและประณีตในคุณภาพทุกรายละเอียดของการอยู่อาศัย,
  การตระเตรียมความพร้อมที่มากกว่าสำหรับลูกค้า ด้วยงานระบบต่าง ๆ
  และการเสนอทางเลือกในองค์ประกอบของบ้านทั้งภายนอกและภายใน

  โครงการ Noble Choice จึงเป็นโครงการที่บริษัทฯภูมิใจเพื่อเสนอแนวคิด "ความสุขเป็นแสน
  ปรับได้ไม่ซ้ำตามใจคุณ" โดยโครงการ Noble Choice เปิดให้ลูกค้าเลือก 2 ทำเล คือ
  “โนเบิล ช้อยส์ ปิ่นเกล้า” และ “โนเบิล ช้อยส์ วิภาวดี”

3.  โครงการโนเบิลช้อยส์ วิภาวดี

  ที่ดิน โฉนดรวม 142-1-86 ไร่

  กรรมสิทธิ์ บริษัท วิภาวิว จำกัด

  ที่ตั้ง ถนนนาวงประชาพัฒนา

  เจ้าของโครงการ บริษัท วิภาวิว จำกัด

  ลักษณะโครงการ บ้านเดี่ยว 10 ยูนิต พื้นที่ใช้สอย ตั้งแต่ 124 – 200 ตารางเมตร

  ที่ดิน 196 แปลง เนื้อที่ตั้งแต่ 52 - 143 ตารางวา

  ประเภทโครงการ เป็นโครงการเพื่อขายทั้งหมด แบบบ้านมีให้เลือก 3 แบบ คือ แบบบ้าน

  IKON ขนาด 124 ตรม. 2 ชั้น 3 ห้องนอน 2 ห้องน้ำ

  INSPIRE ขนาด 180 ตรม. 2 ชั้น 3 ห้องนอน 3 ห้องน้ำ

  IDEAL ขนาด 200 ตรม. 2 ชั้น 3 ห้องนอน 3 ห้องน้ำ

  มูลค่าโครงการที่ขาย 391 ล้านบาท

  ราคาขาย บ้านราคายูนิตละประมาณ 3.2 – 8.7 ล้านบาท

  ที่ดินราคาตารางวาละประมาณ 20,500 – 36,000 บาท

  เริ่มเปิดขาย เมษายน 2539

  โครงการในอดีต

  โครงการในอดีตที่บริษัทพัฒนาและดำเนินการขายพร้อมทั้งโอนกรรมสิทธิแล้วทั้งโครงการ
  ประกอบด้วย 3 โครงการ รายละเอียดดังนี้

1)  โครงการโนเบิล โฮม

  ภายใต้ความคิดที่ว่า “เพราะความคิดใหม่ ๆ ได้เกิดขึ้นทุกวันบนโลก
  บ้านจึงไม่จำเป็นที่จะต้องจบลงที่ความคุ้นเคย” บ้านเดี่ยวหลังคาโค้งในโครงการโนเบิลโฮม
  จึงเป็นบ้านเดี่ยวที่ได้ออกแบบให้สะท้อนถึงความมีเอกลักษณ์และแนวคิดที่แตกต่างของผู้เป็นเจ้าของบ้าน
  ซึ่งเป็นครั้งแรกที่บริษัทได้นำเสนอบ้านเดี่ยวที่นอกจากจะมีการออกแบบที่มีประโยชน์ใช้สอยอย่างครบถ้วนเน้นความเป็นส่วนตัวในการพักอาศัย
  เนื่องจากขนาดของโครงการกำลังพอเหมาะ บริษัทยังได้นำเสนอโครงสร้างของหลังคาแบบใหม่
  (Metal Sheet)
  ที่มีรูปแบบทันสมัยและเป็นวัสดุที่มีความสามารถในการกันความร้อนและคงทนมากกว่าวัสดุหลังคาประเภทใด
  ๆ ที่ได้เคยมีการใช้งานมา

  ที่ดิน โฉนดรวม 55-0-0 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขาภิบาล 6 (2 กม. จากถนนบางนา-ตราด ก.ม.12)

  เจ้าของโครงการ บริษัท โนเบิล ดีเวลลอปเมนท์จำกัด (มหาชน)

  ลักษณะโครงการ บ้านเดี่ยวหลังคาโค้งจำนวน 169 ยูนิตมีเนื้อที่ใช้สอย 230-301 ตารางเมตร
  แต่ละยูนิตมี 2 ชั้น

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 668 ล้านบาท

  ราคาขาย ราคาเฉลี่ยยูนิตละ 2,400,000 – 9,300,000 บาท

  เริ่มเปิดขาย สิงหาคม 2535

2)  

3)  โครงการ เดอะ โนเบิล

  นับเป็นโครงการแรกของบริษัทที่ได้จับกลุ่มเป้าหมายในตลาดระดับบน
  ซึ่งแนวคิดในการพัฒนาโครงการคือการออกแบบเป็นโครงการบ้านเดี่ยวระดับราคาสูง
  จำนวนเพียง 22 ยูนิต ซึ่งมีสถานที่ตั้งอยู่ใจกลางเมืองคือซอยนวลน้อย ถนนเอกมัย 22
  โครงการเน้นความเป็นส่วนตัว
  โดยการออกแบบบ้านให้มีสวนอยู่กลางบ้านและจัดช่องเปิดภายในบ้านใช้ประโยชน์จากสวนกลางบ้านดังกล่าว
  รายละเอียดปรากฏดังนี้

  ที่ดิน โฉนดรวม 6-2-73 ไร่

  กรรมสิทธิ์ บริษัท คอนติเนนตัลซิตี้ จำกัด

  ที่ตั้ง ถนนสุขุมวิท 63 แยกซอยเอกมัย 22

  เจ้าของโครงการ บริษัท คอนติเนนตัลซิตี้ จำกัด

  ลักษณะโครงการ บ้านเดี่ยวระดับหรู 22 ยูนิต เนื้อที่ตั้งแต่ 78 - 135 ตารางวา
  มีพื้นที่ใช้สอยตั้งแต่ 400-700 ตารางเมตร มีแบบบ้านให้เลือก 3 แบบ

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 272 ล้านบาท

  ราคาขาย ราคาเฉลี่ยยูนิตละ 10.0 - 19.5 ล้านบาท

  เริ่มเปิดขาย กรกฎาคม 2536

4)  

5)  โครงการโนเบิล ช้อยส์ ปิ่นเกล้า

  ดังที่ได้กล่าวมาแล้วถึงแนวคิด “ความสุขเป็นแสน ปรับได้ไม่ซ้ำแบบตามใจคุณ“
  ที่บริษัทเสนอเพื่อตอบสนองต่อความต้องการอย่างสูงสุด
  โดยให้เจ้าของบ้านแต่ละคนกำหนดรูปแบบของรายละเอียดบ้านด้วยตนเอง
  พร้อมทั้งปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”

  ที่ดิน โฉนดรวม 38-0-28 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนเลียบคลองทวีวัฒนา

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ บ้านเดี่ยว 8 ยูนิต พื้นที่ใช้สอย ตั้งแต่ 124 – 200 ตรม.

  ที่ดิน 137 แปลงเนื้อที่ตั้งแต่ 52 - 192 ตารางวา

  ประเภทโครงการ เป็นโครงการเพื่อขายทั้งหมด แบบบ้านมีให้เลือก 3 แบบ คือ แบบบ้าน

  IKON ขนาด 124 ตรม. 2 ชั้น 3 ห้องนอน 2 ห้องน้ำ

  INSPIRE ขนาด 180 ตรม. 2 ชั้น 3 ห้องนอน 3 ห้องน้ำ

  IDEAL ขนาด 200 ตรม. 2 ชั้น 3 ห้องนอน 3 ห้องน้ำ

  มูลค่าโครงการที่ขาย 174 ล้านบาท

  ราคาขาย บ้านราคายูนิตละประมาณ 3.7 – 5.8 ล้านบาท

  ที่ดินราคาตารางวาละประมาณ 16,000 – 27,900 บาท

  เริ่มเปิดขาย เมษายน 2539

1.  

2.  การตลาดและภาวะการแข่งขัน

1.  นโยบายการตลาดและกลยุทธ์ในการแข่งขัน

    -   กลยุทธ์ในการแข่งขัน

  บริษัทฯ มีการวางแผนเชิงกลยุทธ์ในการแข่งขันทั้งในระยะสั้นและระยะยาว
  เพื่อให้มีความสอดคล้องกันและบรรลุปรัชญาในการดำเนินธุรกิจ (Core Ideology) ของบริษัท

  องค์กรไม่ได้ดำรงอยู่เพียงเพื่อแสวงหาผลกำไรจากลูกค้า
  หากแต่องค์กรจะดำรงอยู่ได้ด้วยพื้นฐานความคิดที่ต้องการพัฒนาคุณภาพชีวิตและตอบสนองคืนต่อสังคม

  สำหรับ โนเบิล การสร้างบ้านสักหลังมิใช่แค่การนำเอาวัสดุก่อสร้างมารวมตัวกัน
  หากแต่จะเริ่มต้นจากการนำแนวความคิดที่สร้างสรรค์และเทคโนโลยีที่นำสมัย
  มาผสมผสานกับการศึกษาถึงรูปแบบการใช้ชีวิต และ ความต้องการที่แท้จริงของเจ้าของบ้านทุกคน
  ที่ต่างมีเอกลักษณ์เฉพาะตัว ซึ่งการผสมผสานดังกล่าว
  จะนำเจ้าของบ้านไปสู่ผลลัพธ์ของรูปแบบการใช้ชีวิตที่มีความสุข และมีสไตล์เป็นของตนเอง

  เพื่อให้บรรลุปรัชญาข้างต้น………....โนเบิลจึงเริ่มจากการพัฒนาทรัพยากรบุคคลให้พร้อมทั้งด้านความรู้
  ทักษะการปฏิบัติงาน ตลอดจนเอาใจใส่ห่วงใยในชีวิตความเป็นอยู่ของพวกเขา
  เพื่อให้พวกเขามีความคิดที่สร้างสรรค์มีแรงที่จะพัฒนาสิ่งใหม่ ๆ เพื่อไปให้ถึงเป้าหมายที่สูงยิ่ง ๆ
  ขึ้นไป เพราะเราเชื่อว่าโลกยังมีความท้าทายอีกมากมายที่เราต้องไปให้ถึง
  เพื่อชีวิตความเป็นอยู่ที่ดีขึ้น มีเอกลักษณ์
  และเพื่อความเป็นผู้นำทางด้านแนวความคิดริเริ่มและคุณภาพชีวิตตลอดไป...

  จากหลักปรัชญาขององค์กร บริษัทได้วางเป้าหมายองค์กร (Corporate Mission) ดังนี้

-   บริษัทจะเป็นผู้บุกเบิกและเป็นผู้นำ ในการสร้างสรรค์สินค้าและบริการซึ่งเป็นนวัตกรรม
    (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
    และสร้างเอกลักษณ์เฉพาะตัวให้กับผู้อยู่อาศัย

-   บริษัทจะมุ่งเน้นส่งเสริมการพิทักษ์ และอนุรักษ์สภาพแวดล้อม
    โดยการเปลี่ยนแปลงเทคโนโลยีการผลิตของบริษัท
    เพื่อสร้างมาตรฐานใหม่ในการอนุรักษ์สิ่งแวดล้อม ทั้งระหว่างการก่อสร้าง,
    ก่อนและภายหลังการเข้าอยู่อาศัยของลูกค้า

  เพื่อให้บริษัทได้บรรลุถึงเป้าหมายองค์กรที่ได้กำหนดไว้ บริษัทได้กำหนดแนวนโยบายกลยุทธ์
  (Corporate Strategy) ดังนี้

  นโยบายผู้นำทางด้านผลิตภัณฑ์

  บริษัทได้ตั้งเป้าหมายและยุทธศาสตร์ในการดำเนินงานในการที่จะเป็นผู้นำในด้านผลิตภัณฑ์และการบริการ
  บริษัทมุ่งเน้นที่จะนำเสนอสินค้าที่มีแนวคิดสร้างสรรค์ที่นำเอาเทคโนโลยี
  และการออกแบบที่แตกต่าง เพื่อนำเสนอคุณภาพของสินค้าและบริการที่ดีที่สุดให้แก่ลูกค้า
  จากการวิเคราะห์ทางด้านกลยุทธ์ บริษัทพบว่าภาวะอุตสาหกรรมของบ้านและที่อยู่อาศัยทั่ว ๆ ไป
  จะมีรูปแบบการออกแบบบ้านที่มิได้มีความแตกต่างกันมากนัก (Low Product
  Differentiation Industry)
  ตั้งแต่ผู้จัดสรรโครงการขนาดเล็กจนถึงบริษัทยักษ์ใหญ่ที่เป็นที่รู้จักกันทั่วไปคือ
  ลักษณะบ้านมักเป็นบ้านก่ออิฐถือปูนทาสีขาว หลังคาจั่วมุงกระเบื้องสีแดง สีเขียว
  การเลือกซื้อของผู้บริโภคจึงเป็นเพียงการเปรียบเทียบเพียงแค่ ระหว่างคุณภาพ
  ความเชื่อถือในตัวบริษัท กับราคาที่สามารถบริโภคได้
  ความต้องการหลายๆอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ส่งผลทำให้ผู้บริโภคไม่สามารถที่จะได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  จากแนวคิดดังกล่าวนี้เอง บริษัท โนเบิล ดีเวลลอปเมนท์ จำกัด (มหาชน)
  จึงเกิดขึ้นเพื่อตอบสนองความต้องการของผู้บริโภคซึ่งเป็นกลุ่มบุคคลที่มีมุมมองที่แตกต่าง
  มีความคิดเป็นของตนเองและต้องการบ้านที่มีเอกลักษณ์เฉพาะตน
  ลักษณะผลิตภัณฑ์ของบริษัทจึงฉีกแนวของรูปแบบที่เป็นอยู่ในตลาดออกไป
  ไม่ว่าจะเป็นผลิตภัณฑ์ในโครงการแรกของบริษัท คือคอนโดเฮ้าส์ในโครงการโนเบิล พาร์ค
  ซึ่งเป็นจุดเริ่มต้นของนวัตกรรมใหม่ในวงการที่อยู่อาศัย
  ที่ได้ประสานความเป็นอยู่ในแนวราบแบบบ้านเดี่ยว
  เข้ากับข้อดีของการอยู่อาศัยร่วมกันแบบอาคารชุด, บ้านเดี่ยวหลังคาโค้ง ของโครงการโนเบิล
  โฮม ที่ได้รับการตอบรับจากผู้บริโภคเป็นอย่างสูง
  เนื่องจากความมีเอกลักษณ์เฉพาะตัวของผลิตภัณฑ์, คอนโดมิเนียมเชิงราบ (Groundominium)
  และบ้านเดี่ยวเชิงขยาย (Expandable House) ในโครงการโนเบิล นีโอ ซิตี้
  ที่สามารถตอบสนองขนาดของครอบครัวที่แตกต่างกันได้อย่างลงตัว เนื่องจากทุก ๆ
  ผลิตภัณฑ์สามารถตอบสนองความต้องการของลูกค้าได้ทั้งในเรื่อง รูปแบบของบ้าน
  และสภาพแวดล้อม ตลอดจนภาพลักษณ์ของโครงการหลังการเข้าอยู่อาศัยได้เป็นอย่างดี

  อย่างไรก็ตาม บริษัทไม่ได้หยุดนิ่งอยู่กับความสำเร็จที่เกิดขึ้นในปัจจุบัน
  หากแต่ได้ปลูกฝังความมุ่งหมายที่จะเอาชนะมาตรฐานเดิมที่บริษัทเป็นผู้กำหนดไว้ตลอดเวลา
  ดังจะเห็นได้จากในทุก ๆ โครงการของทางบริษัท
  จะเป็นโครงการที่เกิดจากการนำเอาแนวคิดเดิมที่เคยได้กระทำมาปรับประยุกต์
  พัฒนาและเสนอสิ่งที่ดียิ่ง ๆ ขึ้นไปสู่ตลาดโดยตลอด

  สำหรับโครงการ NOBLE CHOICE นั้น บริษัทได้กำหนดเป้าหมายที่ยิ่งใหญ่
  และกล่าวได้ว่านับเป็นก้าวกระโดดครั้งสำคัญในวงการที่อยู่อาศัย
  โดยเป็นการปรับเปลี่ยนมาตรฐานใหม่สำหรับบ้านเดี่ยวที่จะให้คุณประโยชน์สูงสุดต่อผู้ซื้อ กล่าวคือ

-   การสร้างแนวคิดในด้านของการออกแบบบ้านให้มีทางเลือกนับแสนแบบ
    ที่สอดคล้องต่อความต้องการของแต่ละบุคคล

-   การออกแบบระบบการให้บริการข้อมูลแก่ลูกค้าผ่านทางเทคโนโลยีสารสนเทศที่ทันสมัย
    สามารถทำให้ลูกค้าเลือกและได้เห็นถึงสิ่งที่ตนเลือกได้อย่างรวดเร็ว

-   ระบบการชำระเงินที่ให้ลูกค้าสามารถเลือกกำหนดการจ่ายเงินที่เหมาะสมสำหรับแต่ละบุคคล

-   การนำเสนอระบบการก่อสร้าง Noble Steel Tech
    ที่เป็นการยกระดับมาตรฐานของงานก่อสร้างบ้าน และคุณภาพของบ้านรวมไปถึง
    การอนุรักษ์และพิทักษ์สภาพแวดล้อมให้สูงขึ้น

  นอกจากคุณประโยชน์ที่บริษัทได้นำเสนอต่อลูกค้าของบริษัทตามที่กล่าวมาแล้ว โครงการ NOBLE
  CHOICE นี้ก็ได้กลายเป็นโครงการตัวอย่าง
  ที่จะสานต่อความพยายามในการที่จะเข้าใจถึงความต้องการของลูกค้า
  และพยายามสนองตอบต่อความต้องการดังกล่าวอย่างดีที่สุด เพราะ โนเบิลมีความเชื่อว่า

ตราบใดที่ยังมีจินตนาการของมนุษย์อยู่ในโลกนี้ การเดินทางของเราจะไม่สิ้นสุดลง
เราจะพยายามต่อไปที่จะสร้าง

จินตนาการเหล่านั้นให้เป็นความจริง ตามแนวคิดของบริษัทที่ว่า

ถ้าไม่มีผู้ริเริ่ม..ทุกสิ่งก็คงจบลงที่คำว่า เป็นไปไม่ได้..

  นโยบายสร้างสรรค์การบริการอย่างครบวงจร

  บริษัทได้ตั้งเป้าหมาย และปลูกฝังให้พนักงานทุกคนในองค์กรได้เข้าใจว่า
  การที่ลูกค้าตัดสินใจซื้อบ้านกับทางบริษัท
  ไม่ได้หมายความว่าจะเป็นจุดจบของความสัมพันธ์ระหว่างเรากับลูกค้า
  หากแต่เป็นจุดเริ่มต้นของความสัมพันธ์ที่จะเริ่มพัฒนางอกเงยขึ้นตามกาลเวลาที่ค่อย ๆ ผ่านไป
  บริษัทเชื่อว่าบ้านหลังแรก ๆ ที่บริษัททำการขายได้อาจจะมาจากการโฆษณาและประชาสัมพันธ์
  แต่ในหลังต่อ ๆ ไปย่อมต้องมาจากการที่ลูกค้าเดิมไปบอกต่อแก่เพื่อนและญาติสนิทของเขา
  เนื่องจากความประทับใจในบริการที่ได้รับจากทางบริษัท
  บริษัทจึงได้ริเริ่มการบริการคุณภาพที่หลากหลายไม่ว่าจะเป็น

1.  การบริการเลือกวัสดุ และอุปกรณ์ต่าง ๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทจะเป็นผู้แนะนำและให้คำปรึกษาถึงประเภทของวัสดุต่าง ๆ
    ที่บริษัทได้นำเสนอให้เลือก
    และคอยควบคุมผลงานการก่อสร้างให้ได้เป็นไปตามมาตรฐานที่บริษัทได้กำหนดไว้

2.  บริการ Noble Living Care Service
    เราได้นำเสนอบริการที่เป็นบริการหลังการเข้าอยู่อาศัย
    เพื่อที่จะทำให้ชีวิตภายหลังการเข้าอยู่อาศัยของลูกค้าสมบูรณ์ไม่ว่าจะเป็นบริการทำความสะอาด,
    บริการช่างฉุกเฉิน 24 ชั่วโมง, หน่วยงานนิติบุคคล, ภัตตาคาร, หรือ มินิมาร์ท เป็นต้น

3.  บริการ Noble Club ซึ่งจะเป็นศูนย์สุขภาพที่เปิดบริการแก่ลูกค้าทุก ๆ โครงการของบริษัท
    ที่ได้สมัครเป็นสมาชิก ลูกค้าสามารถที่จะเลือกใช้บริการทางด้านการกีฬา และสันทนาการต่าง
    ๆ จากทุกศูนย์ของ Noble Club ได้ ไม่ว่าจะเป็น Noble Club ในย่านใจกลางเมือง หรือ
    รอบนอกของเมือง

  นโยบายราคาที่เอื้ออำนวยความสะดวกให้แก่ลูกค้า

  ในด้านของนโยบายราคา เนื่องจากลักษณะธรรมชาติของสินค้าของบริษัทเป็นสินค้าที่มีราคาสูง
  จนอาจกล่าวได้ว่า เป็นสินค้าที่มีราคาสูงที่สุดในชีวิตของลูกค้า ที่จะมีโอกาสที่จะทำการตัดสินใจซื้อ
  ดังนั้น ลูกค้าจึงยินดีที่จะจ่ายเงินมากกว่า หากจะได้สินค้าที่ตนเองมีความรู้สึกพอใจและมั่นใจ
  ดังนั้นบริษัทจึงมุ่งเน้นที่จะนำเสนอสินค้าที่มีคุณภาพสูงสุดโดยใช้นโยบายราคาที่มีความเหมาะสมกับกลุ่มเป้าหมายของทางบริษัทและสร้างจุดต่างในด้านความประหยัดค่าใช้จ่ายทั้งในระยะสั้นและระยะยาวให้แก่ลูกค้า

  นอกจากนั้น กลุ่มเป้าหมายของทางบริษัทเป็นกลุ่มลูกค้าคนรุ่นใหม่ ซึ่งตัดสินใจซื้อบ้านเป็นครั้งแรก
  ภาระที่ใหญ่ที่สุดในการผ่อนชำระจะอยู่ระหว่างการผ่อนเงินดาวน์ให้กับทางบริษัทระหว่างการก่อสร้าง
  และ กำลังในการผ่อนชำระส่วนใหญ่จะมาจากรายรับประจำเดือน ดังนั้น
  ลูกค้าจึงค่อนข้างให้ความสำคัญกับประเด็นของวงเงินที่จะต้องผ่อนชำระในแต่ละเดือน
  ทั้งระหว่างการก่อสร้าง และภายหลังการย้ายเข้าอยู่อาศัย
  รวมไปถึงค่าใช้จ่ายที่จะเกิดขึ้นในการตกแต่งบ้าน เช่นค่าใช้จ่ายการตกแต่งภายใน
  ค่าใช้จ่ายในอุปกรณ์ต่าง ๆ ที่จำเป็นสำหรับบ้านเป็นต้น

  จากลักษณะข้างต้นที่ได้กล่าวมา บริษัทจึงมุ่งเน้นนโยบายราคาของบริษัทตามกลยุทธ์ดังนี้

1.  ในโครงการที่ผ่านมาของทางบริษัท และรวมไปถึงโครงการในอนาคต
    บริษัทจะรวมอุปกรณ์พื้นฐาน และการตกแต่งภายในขั้นพื้นฐานไว้ในราคาขาย
    และจะจัดให้มีการอนุมัติสินเชื่อสำหรับอุปกรณ์เหล่านั้นรวมไปกับตัวบ้าน
    ซึ่งจะทำให้ลูกค้าสามารถประหยัดค่าใช้จ่ายในการตกแต่งภายในลง
    แทนที่จะต้องชำระเป็นเงินก้อนหลังจากบ้านเสร็จ
    ลูกค้าสามารถเลือกที่จะผ่อนชำระรายการการตกแต่ง
    หรืออุปกรณ์พื้นฐานดังกล่าวในเทอมการชำระเงินระยะยาวได้

2.  ในโครงการ NOBLE CHOICE บริษัทได้ออกแบบกลไก
    และวิธีการในการชำระเงินโดยลูกค้าสามารถที่จะปรับเปลี่ยนเงื่อนไขการชำระเงินของตนให้เหมาะสมกับภาวะการเงินของตน
    โดยไม่จำเป็นต้องถูกกำหนดให้จ่ายตามเทอมการชำระเงินลักษณะเดียวที่บริษัทได้กำหนดขึ้น
    ซึ่งจะทำให้ลูกค้าสามารถที่จะได้รับความสะดวกในการเป็นเจ้าของบ้าน NOBLE CHOICE
    ได้ง่ายขึ้น

3.  บริษัทได้มุ่งเน้นพัฒนาเทคโนโลยีการก่อสร้างในรูปแบบใหม่ คือ Noble Steel Tech
    นอกเหนือจากคุณภาพของสินค้าที่มีเหนือกว่าการก่อสร้างแบบธรรมดาแล้ว
    บริษัทยังสามารถที่จะลดระยะเวลาของขบวนการก่อสร้างลงได้
    ดังนั้นจะส่งผลให้ลูกค้าสามารถที่จะรับโอนบ้านได้เร็วขึ้นได้
    เนื่องจากระยะเวลาการก่อสร้างที่สั้นลง ซึ่งส่งผลให้บริษัทสามารถกำหนดราคาขายให้ต่ำลงได้

    -   กลุ่มลูกค้าเป้าหมาย

  ลูกค้าเป้าหมายของบริษัทคือ ผู้ที่ต้องการที่อยู่อาศัยในเขตกรุงเทพและปริมณฑล
  ชื่นชมในความนำสมัย และมีความต้องการส่วนตัวในที่อยู่อาศัยที่มีสไตล์ และมีเอกลักษณ์
  สะท้อนถึงความเป็นตัวของตัวเองโดยเป็นผู้ที่มีระดับรายได้ปานกลางถึงระดับรายได้สูง
  ทำงานในหน่วยงานเอกชนและรัฐวิสาหกิจ และโดยส่วนใหญ่จะเป็นผู้ซื้อบ้านหลังแรกในชีวิต

-   การจำหน่าย และช่องทางการจัดจำหน่าย

  เพื่อเป็นการสนับสนุนกลยุทธ์ของบริษัท ที่จะให้บริการที่ดียิ่งขึ้นสำหรับลูกค้า
  นอกเหนือจากการจัดจำหน่ายที่สำนักงานขาย และสำนักงานใหญ่
  รวมถึงการจัดทำบ้านตัวอย่างเพื่อที่จะแสดงให้ลูกค้าได้เห็นถึงบ้านที่ตนกำลังจะตัดสินใจซื้อ
  บริษัทได้สร้างนวัตกรรมใหม่ที่เราเรียกว่า บริการ Noble Direct
  ซึ่งเป็นเครือข่ายการให้ข้อมูลเกี่ยวกับบริษัทและโครงการของบริษัท เคลื่อนที่ไปหาลูกค้า
  ไม่ว่าลูกค้าจะอยู่ ณ ที่ใด โดยที่ระบบ Noble Direct ดังกล่าวจะประกอบไปด้วย
  Multimedia Presentation ที่จะให้ลูกค้าได้รับทราบและเห็นภาพ ทั้งภาพนิ่ง และ VDO
  หรือแม้กระทั่ง 3 Dimension Computer Animation
  ที่จะทำให้ลูกค้าเกิดความเข้าใจในสินค้าที่กำลังเลือกพิจารณาอยู่ นอกจากนั้นในระบบ Noble
  Direct ยังมีระบบสนับสนุนที่เป็นคลังความรู้ที่จะ Update ข้อมูลใหม่ล่าสุด
  ไม่ว่าจะเป็นเรื่องของราคา หรือว่าคำตอบต่าง ๆ ที่ต้องการให้ลูกค้าทราบรวมอยู่ด้วย
  ทำให้พนักงานขายสามารถให้ข้อมูลและคำปรึกษาต่าง ๆ อย่างรวดเร็วและถูกต้อง
  พร้อมกันนั้นข้อมูลต่าง ๆ ที่เกี่ยวกับลูกค้าคนนั้น ๆ
  ก็จะถูกเก็บบันทึกเข้าไว้ในประวัติลูกค้าของทางบริษัทเพื่อที่บริษัทจะได้ติดต่อกลับไปหากมีข้อมูลหรือสิ่งอื่น
  ๆ ที่อยากจะให้ลูกค้าทราบเพิ่มเติม

  นอกจากนี้บริษัทยังใช้สื่อที่มีประสิทธิภาพการเข้าถึงลูกค้าสูงแต่ค่าใช้จ่ายต่ำและก่อให้เกิดผลด้านการขายได้เป็นอย่างดี
  โดยปัจจุบันบริษัทใช้สื่อตรงไปยังลูกค้าที่ต้องการซื้อบ้าน ไม่ว่าจะเป็น Direct Mail
  หรือสื่อผ่านทางระบบ Internet โดยลูกค้าสามารถค้นหาข้อมูลโครงการของบริษัทฯ
  รวมทั้งข้อเสนอพิเศษในแต่ละโครงการ ข้อมูลเกี่ยวกับบริษัท หรือข่าวสารต่างๆ ได้ที่ Web Site
  ของบริษัท www.noblehome.com

2.  ภาวะอุตสาหกรรมและการแข่งขัน

  ปี 2543
  แม้จะมีปัจจัยที่เอื้ออำนวยต่อการฟื้นตัวของธุรกิจอสังหาริมทรัพย์อยู่หลายประการไม่ว่าจะเป็นมาตรการของภาครัฐเช่นการลดค่าธรรมเนียมการโอนอสังหาริมทรัพย์ลงเหลือเพียงร้อยละ
  0.01 หรือการลดภาษีธุรกิจเฉพาะสำหรับการขายอสังหาริมทรัพย์
  ตลอดจนนโยบายการแข่งขันเพื่อให้สินเชื่อที่อยู่อาศัยของสถาบันการเงิน
  นโยบายต่างๆเหล่านี้เป็นนโยบายที่ล้วนแต่สนับสนุนและกระตุ้นให้เกิดกำลังซื้อที่อยู่อาศัยเท่านั้น
  แต่ปัญหาของผู้ประกอบการส่วนใหญ่คือ การขาดแคลนแหล่งเงินทุนเพื่อนำพัฒนาโครงการ
  เนื่องจากสถาบันการเงินต่างยังคงเข้มงวดโดยไม่ปล่อยสินเชื่อให้แก่ผู้ประกอบการต่าง ๆ
  อันเนื่องมาจากปัญหาหนี้ที่ไม่ก่อให้เกิดรายได้ที่ทุกสถาบันการเงินต่างต้องเร่งแก้ไข
  ดังนั้นปัจจุบันคงมีแต่ผู้ประกอบการที่สามารถปรับปรุงโครงสร้างหนี้ได้แล้ว
  และได้รับความเชื่อถือเท่านั้น ที่จะได้รับการสนับสนุนเงินทุนเพื่อนำมาพัฒนาโครงการ

  อย่างไรก็ดี
  เนื่องจากไม่มีการผลิตในภาคธุรกิจอสังหาริมทรัพย์ทำให้ภาวะอุปทานส่วนเกินที่เคยล้นตลาดปรับตัวในทิศทางที่ดีขึ้น
  โดยเฉพาะอย่างยิ่งตลาดบ้านเดี่ยวและอาคารชุดพักอยู่อาศัย
  ที่เน้นกลุ่มเป้าหมายที่มีรายได้ระดับบน เป็นตลาดที่มีผู้บริโภคให้ความสนใจมาก
  สาเหตุหนึ่งเนื่องมาจากอัตราดอกเบี้ยเงินฝากที่ลดลงอย่างมาก
  เป็นปัจจัยที่ช่วยเร่งให้เกิดการตัดสินใจลงทุนซื้อทรัพย์สินในช่วงที่ตลาดเป็นของผู้ซื้อเนื่องจากมีการแข่งขันสูงทางด้านราคา
  จนอาจกล่าวได้ว่าธุรกิจธุรกิจอสังหาริมทรัพย์ในปัจจุบันเป็นธุรกิจสำหรับผู้ซื้ออย่างแท้จริง
  นอกจากนี้การแข่งขันของสถาบันการเงินเพื่อปล่อยสินเชื่อที่อยู่อาศัยโดยการลดดอกเบี้ย
  ยังเป็นอีกปัจจัยหนึ่งที่สนับสนุนให้เกิดกำลังซื้ออีกด้วย

  และเนื่องจากปัจจุบันตลาดเป็นของผู้ซื้อ
  และมีผู้ประกอบการจำนวนเพียงน้อยรายที่สามารถพัฒนาโครงการต่อได้
  ดังนั้นการแข่งขันนอกจากกลยุทธ์การแข่งขันด้านราคาแล้ว
  คุณภาพและรูปแบบของโครงการที่สามารถตอบสนองความต้องการของผู้บริโภคยังเป็นอีกปัจจัยหนึ่งที่ผู้ประกอบการต่างต้องให้ความสำคัญเป็นอย่างมากอีกด้วย

  เนื่องจากความพยายามของภาครัฐในการออกมาตรการใหม่เพื่อสนับสนุนธุรกิจอสังหาริมทรัพย์
  รวมถึงการขยายระยะเวลาของมาตรการเดิม
  ทำให้ธุรกิจอสังหาริมทรัพย์มีแนวโน้มที่จะปรับตัวไปในทิศทางที่ดีขึ้นต่อเนื่องเรื่อย ๆ
  โดยปัจจัยที่เอื้ออำนวยต่อการฟื้นตัวของธุรกิจอสังหาริมทรัพย์มีดังนี้

1.  มาตรการของรัฐบาลที่จะออกมาใหม่เพื่อกระตุ้นกำลังซื้อที่อยู่อาศัยโดยแบ่งออกเป็น

    -   มาตรการด้านภาษี โดยสามารถนำดอกเบี้ยเงินกู้ยืมเพื่อซื้อ เช่าซื้อ
        หรือสร้างอาคารที่อยู่อาศัย หักลดหย่อยในการคำนวณภาษีเงินได้
        และนอกจากนี้ผู้ซื้อยังสามารถนำเงินดาวน์ในส่วนที่ไม่เกิน 100,000
        บาทมาหักลดหย่อนภาษีได้เพิ่มเติมอีกด้วย

    -   มาตรการกระตุ้นการซื้อที่อยู่อาศัยสำหรับข้าราชการ และพนักงานรัฐวิสาหกิจ
        โดยสามารถกู้เงินเพื่อซื้อที่อยู่อาศัยได้เต็มวงเงิน 100 % และไม่ต้องมีผู้ค้ำประกัน
        และการซื้อดังกล่าวไม่จำเป็นต้องเป็นการซื้อบ้านหลังแรก

2.  การขยายระยะเวลาของมาตรการเดิมออกไปจนถึงสิ้นปี 2545
    โดยการลดค่าธรรมเนียมโอนอสังหาริมทรัพย์เหลือร้อยละ 0.01
    และการลดภาษีธุรกิจเฉพาะจากร้อยละ 3.3 เหลือร้อยละ 0.11

3.  สถาบันการเงินต่างยังคงแข่งขันกันเพื่อปล่อยสินเชื่อเพื่อซื้อที่อยู่อาศัย โดยการลดอัตราดอกเบี้ย

4.  นโยบายของรัฐบาลที่ผลักดันให้เกิดการแก้ปัญหาหนี้ที่ไม่ก่อให้เกิดรายได้ของภาคสถาบันการเงิน
    โดยการจัดตั้งบรรษัทบริหารสินทรัพย์ไทย (TAMC)
    โดยให้เป็นหน่วยงานที่รับโอนหนี้ที่ไม่ก่อให้เกิดรายได้จากสถาบันการเงิน
    เพื่อให้สถาบันการเงินเกิดความคล่องตัวจากปัญหาการตั้งสำรอง
    ทำให้สามารถปล่อยสินเชื่อให้แก่ธุรกิจต่างๆ ได้
    ส่งผลให้ผู้ประกอบการสามารถมีแหล่งเงินทุนเพื่อสนับสนุนในการพัฒนาโครงการ

  แม้ปัจจัยดังกล่าวจะช่วยเอื้ออำนวยต่อการฟื้นตัวของธุรกิจอสังหาริมทรัพย์
  แต่ส่วนใหญ่ล้วนเพื่อกระตุ้นกำลังซื้อที่อยู่อาศัยของผู้บริโภค
  สำหรับมาตรการที่ส่งเสริมให้เกิดสภาพคล่องแก่ผู้ประกอบการโดยให้สถาบันการเงินขยายสินเชื่อเพื่อพัฒนาโครงการยังคงไม่เห็นผลในช่วงระยะเวลาสั้น
  ดังนั้นผู้ประกอบการที่ยังคงมีภาระหนี้สินและยังไม่สามารถปรับปรุงโครงสร้างหนี้ได้
  จึงยังไม่สามารถกลับเข้ามาพัฒนาโครงการได้เนื่องจากขาดแคลนแหล่งเงินทุน
  ดังนี้ผู้ประกอบการส่วนน้อยที่เหลืออยู่ต้องสร้างความมั่นใจโดยเสนอโครงการที่มีคุณภาพและรูปแบบที่สามารถตอบสนองความต้องการของผู้บริโภคได้

  สำหรับบริษัทฯ จากความสำเร็จในการปรับปรุงโครงสร้างหนี้ตั้งแต่ปี 2542
  ทำให้บริษัทฯไม่มีภาระหนิ้สิน ที่เป็นอุปสรรคในการขยายกิจการ และในปี 2543
  แม้สถาบันการเงินต่างเข้มงวดในการให้สินเขื่อเพื่อพัฒนาโครงการ
  บริษัทได้เริ่มเปิดพัฒนาโครงการใหม่โดยได้รับการสนับสนุนเงินกู้จากจากสถาบันการเงิน
  นอกจากนี้ตามแผนการลงทุนของบริษัทฯ
  ที่จะเข้าซื้อทรัพย์สินจากผู้ประกอบการที่ไม่สามารถพัฒนาโครงการต่อไปได้
  และจากสถาบันการเงินหรือบริษัทบริหารสินทรพัย์ที่ต่างทยอยปล่อยทรัพย์สินทีได้มาจากการปรับปรุงโครงสร้างหนี้
  หรือ จากการประมูล
  โดยการซื้อทรัพย์สินในช่วงเวลามีผู้ประกอบการจำนวนไม่มากที่สามารถลงทุนซื้อทรัพย์สินได้
  และเป็นการซื้อในช่วงที่ต้นทุนต่ำ
  ทำให้บริษัทมั่นใจถึงศักยภาพในการทำกำไรเพื่อเป็นฐานในการขยายตัวของบริษัทฯต่อไป

3.  การผลิตหรือการจัดหาผลิตภัณฑ์เพื่อจำหน่าย

  ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาดอาทิเช่น
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการและจัดหาแหล่งเงินกู้

  วางผังและออกแบบโครงการ รวมถึงการติดต่อสถาบันการเงินเพื่อการพัฒนาโครงการ

4.  สร้างบ้านตัวอย่างและสำนักงานขาย

  จัดสร้างบ้านตัวอย่างและสำนักงานขายในโครงการ

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

7.  ดำเนินการก่อสร้าง

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   ดำเนินขั้นตอนก่อนการโอน

  • บริษัทเข้าตรวจสอบคุณภาพ

  • ลูกค้าเข้าตรวจสอบก่อนการโอน

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   จัดตั้งทีมบริการซ่อมบำรุงตลอด 24 ชั่วโมง

-   จัดให้มีบริการต่างๆอาทิ เช่น Property Management Services, ร้านอาหาร,
    มินิมาร์ท, บริการทำความสะอาด และบริการซักรีดเสื้อผ้า เป็นต้น

  ข้อมูลเกี่ยวกับวัตถุดิบ

1.  ที่ดินเพื่อการพัฒนา

  แหล่งที่มา

  การจัดหาที่ดินเพื่อการพัฒนาของบริษัทเดิมบริษัทจะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย
    หรือบริษัทอาจเป็นผู้เข้าไปเสนอซื้อ
    หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัท

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง
    ซึ่งบริษัทได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา
    ผู้บริหารของบริษัทสามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  จากวิกฤติเศรษฐกิจที่ทำให้สถาบันการเงินจำนวนมากถูกปิดดำเนินกิจการ
  โดยองค์การปฎิรูประบบสถาบันการเงินได้นำสินเชื่อธุรกิจของสถาบันการเงินที่ถูกปิดออกทำการประมูล
  การประมูลดังกล่าวจึงเป็นช่องทางใหม่ของบริษัทในการจัดหาที่ดินหรือโครงการเพื่อนำมาพัฒนา
  นอกจากนี้การที่สถาบันการเงินที่ไม่ได้ถูกปิดดำเนินกิจการต่างต้องเร่งแก้ปัญหาหนี้ที่ไม่ก่อให้เกิดรายได้
  โดยการจัดตั้งบริษัทบริหารสินทรัพย์เพื่อแปลงหนี้ดังกล่าวเป็นทรัพย์สิน
  และโดยที่ทุกสถาบันการเงินต่างจำเป็นต้องขายทรัพย์สินที่ไม่ก่อให้เกิดรายได้ดังกล่าว
  ยังเป็นอีกช่องทางหนึ่งของบริษัทในการเลือกซื้อที่ดินตลอดจนโครงการต่าง ๆ ด้วย

  หลักเกณฑ์ในการพิจารณา

  บริษัทมีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทสนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทมาก่อน
  ทั้งนี้เพราะแนวทางในการพัฒนาโครงการของบริษัทนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพรอบนอกและพื้นที่ประมาณ 1-2 ไร่ต่อโครงการ
  สำหรับโครงการ Medium rise
  ในใจกลางเมืองซึ่งนอกจากจะสามารถหาพื้นที่ขนาดนี้ไม่ยากนักแล้ว
  โครงการที่ทำยังมีขนาดไม่ใหญ่เกินไปสามารถปิดการขายได้เร็วด้วย

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทมีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกและสามารถใช้เวลาในการเดินทางมายังย่านธุรกิจกลางเมืองได้ในเวลาประมาณ
  1 ชั่วโมง 30 นาที

2.  วัสดุก่อสร้าง

  บริษัทมีนโยบายในการเลือกซื้อวัสดุก่อสร้างบางอย่างเอง
  โดยเฉพาะวัสดุก่อสร้างที่บริษัทมีอำนาจการต่อรองสูงอาทิเช่น สุขภัณฑ์, อุปกรณ์ประตู,
  ถังบำบัดน้ำเสีย, ลิฟท์ และวัสดุมุงหลังคา (Metal Sheet) เป็นต้น สำหรับวัสดุก่อสร้างอื่นๆ
  ผู้รับเหมาเป็นผู้ดำเนินการจัดซื้อเอง
  นอกจากนี้บริษัทยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  อย่างไรก็ตามบริษัทสามารถขอคำแนะนำเกี่ยวกับคุณภาพ ความคงทน
  และเป็นแหล่งตรวจสอบราคาของวัสดุก่อสร้างต่างๆ
  ได้จากบริษัทที่ปรึกษาด้านการบริหารการก่อสร้าง
  ซึ่งเป็นบริษัทที่ปรึกษาอิสระที่มีความสามารถและความชำนาญสูงซึ่งได้ร่วมงานการก่อสร้างกับบริษัทมาแล้วเป็นเวลานาน